ફોર્બ્સે જણાવ્યું હતું કે ભારતના વડાપ્રધાન મોદીના આર્થિક પ્રયોગોની સામાન્ય અસર ભારતના અબજપતિઓ પર પડી છે. છેલ્લાં એક વર્ષની જો વાત કરીએ તો, છેલ્લા એક વર્ષમાં મુકેશ અંબાણીની સંપત્તિમાં 15.3 અરબ ડોલર એટલે કે 67 ટકા જેટલો વધારો થયો છે અને એટલે જ મુકેશ અંબાણી પોતાનું ટોચનું સ્થાન જાળવી રાખવાની સાથે જ એશિયાના ટોચના પાંચ અમીર લોકોના લિસ્ટમાં પોતાનું સ્થાન પ્રાપ્ત કરવામાં સફળ રહ્યાં છે. તો મુકેશ અંબાણીના નાના ભાઈ અનિલ અંબાણી અમીરોના લિસ્ટમાં છેક 45માં સ્થાને પહોંચી ગયા છે. અનિલ અંબાણીની સંપત્તિ 3.15 અરબ ડોલર આંકવામાં આવી છે. ગત વર્ષે તેઓ 32મા સ્થાન પર હતાં અને 2015ના લિસ્ટમાં તેઓ 29માં સ્થાન પર રહ્યાં હતાં.